Fermandarîya Qerargehê Merkezî yêYJA-Starî semedê çalakîyanê înan ê serkewteyanê fermandar û şervanê xo yê ke Herêmanê Pawitişî yê Medya têkoşînê tarîxîyî danê, fîraz kerdî.
Fermandarîye vat: ''Hêrişê îşxalî yê dewleta tirke yê ke 14ê nîsane de bi paştdayîşê NATOyî dîyayî destpêkerdene raştê têkoşînê xurtî yê gerîlayan yenê. Sere de hêzê ma yê YJA Starî Zap, Avaşîn û Metîna gerîlayî têkoşînê tarîxîyî kenê. Cinîyê ke bi felsefeya Rayber Apoyî xo aver benê semedê pawitişê erd û şarê xo şertanê zehmetan ê şerî de têkoşînî rê serkêşîye kenê. hêzanê ma yê YJA Starî 3ê tebaxe de Warê Xoverdayîşî yê Girê FM û Girê Amedîyê de çalakîyê bitesîrî kerdî. Ma nê çalakîyanê serkewteyan ê hêzanê xo fîraz kenê û bi hewayêkê  sereberzî têkoşînê înan selam kenê.
14ê nîsanê ra nata Waranê Xoverdayîşî yê Karker, Girê Cûdî, Girê FM, Girê Amedîyê û Avaşîn de hêzê ma bêmabên çalakîyanê bitesîran kenê. Reyna hêzanê ma yê cinîyan Xakurkê de vera faşîzmî çalakîyê hesabpersayîşî kerdî. 1ê tebaxe de hêzanê ma yê YJA Starî Eyaletê Geverê de Şemzînan de hêzê faşîstî û kontrayê înan ceza kerdî. Ma pê bawer ê ke do serrgêra 15ê Tebaxe de têkoşîn bêro xurtêrkerdene. Ma reyna hemrayanê xo semedê çalakîyan serekwtîyan fîraz kenê û înan rê serkewtiş wazenê.''
